**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS SMULKIOJO IR VIDUTINIO VERSLO TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2016**-**03- Nr.

Klaipėda

Posėdis įvyko 2016-03-18

Posėdis prasidėjo 10.00 val.

Posėdis baigėsi 11.30 val.

Posėdžio pirmininkas – Aras Mileška, Klaipėdos apskrities darbdavių asociacijos viceprezidentas;

Posėdžio sekretorė – Airida Čėsnienė, Tarptautinių ryšių, verslo plėtros ir turizmo skyriaus vyriausioji specialistė.

Posėdyje dalyvavusių registracijos sąrašas pridedamas, 1 lapas.

DARBOTVARKĖ:

1. Dėl Integruotų teritorijų vietos veiklos strategijos pristatymo.
2. Dėl Klaipėdos miesto turizmo rinkodaros ir strategijos tarpinių rezultatų pristatymo.
3. Dėl nekilnojamojo turto lengvatų verslo subjektams (pateiktų siūlymų aptarimas) (pranešėja Kristina Petraitienė, Mokesčių skyriaus vedėja);
4. Dėl darbo grupės fiksuotiems pajamų mokesčio dydžiams, kurie bus taikomi įsigyjant verslo liudijimus veiklai, vykdomai 2017 metais, nustatyti.
5. SVARSTYTA. Integruotų teritorijų vietos veiklos strategijos pristatymas.

Strateginio planavimo skyriaus vedėja Indrė Butenienė pristatė Integruotų teritorijų vietos veiklos strategiją (toliau – Strategija), kuri, kai bus patvirtinta, gali būti pradėta įgyvendinti 2017 m. sausio – vasario mėn. Detaliau informavo apie strategijos 1 tikslą ,,Skatinti gyventojus būti versliais ir aktyviais darbo rinkoje bei bendruomenės gyvenime“ (tikimasi, kad šiam tikslui bus skirta 912 tūkst. eurų). Įgyvendinant šį tikslą, numatytos priemonės: parama verslo pradžiai (tinkami pareiškėjai - privačios įmonės ir privačios mokymo įstaigos, įregistravusios veiklą ne anksčiau negu vieneri metai iki paraiškų teikimo termino pradžios); mokymai, konsultacijos ir parama verslo pradžiai (detaliau pridedamoje pristatymo 8 skaidrėje). Tikimasi, kad po mokymų bus įdarbinta arba savo verslą pradės apie 100 žmonių.

Algirdas Grublys, Tarybos narys, paklausė, ar šia priemone ir jai planuojama lėšų suma bus patenkintas šios tikslinės teritorijos 26 400 gyventojų verslumo skatinimo poreikis.

Indrė Butenienė atsakė, kad tiksliai nėra žinoma, kiek lėšų bus skirta. Tačiau 10 tūkst. eurų suma yra ženkli parama pradedančiajam verslininkui, už kurią galima įsigyti ir darbo priemonių.

Arvydas Apulskis, Klaipėdos apskrities darbdavių asociacijos viceprezidentas, paklausė, ar priemonės, kuriomis bus siekiama motyvuoti neaktyvius darbingo amžiaus gyventojus įgyti profesinę kvalifikaciją, persikvalifikuoti bei įsilieti į darbo rinką, nedubliuos Darbo biržos sėkmingai vykdomų priemonių.

Indrė Butenienė atsakė, kad bus bendradarbiaujama su Darbo birža, keičiantis informacija apie remiamus asmenis, kad nebūtų dvigubo paramos skyrimo.

Andromeda Grauslienė, aktyvių Klaipėdos verslininkų asociacijos prezidentė, paklausė, ar yra reglamentuotas socialinės rizikos asmenų sąrašas, kuriuos įdarbinus galima dalyvauti projekte.

Indrė Butenienė atsakė, kad tai būtų asmenys, kurie priskirtini socialinės rizikos grupei, kaip yra reglamentuota teisės aktuose ir dar turėtų būti patikslinta Strategijos apraše.

NUTARTA. Informacija išklausyta.

1. SVARSTYTA. Klaipėdos miesto turizmo rinkodaros ir strategijos tarpinių rezultatų pristatymas (pristatymas pridedamas).

Tarptautinių ryšių, verslo plėtros ir turizmo skyriaus vedėja Viktorija Jakubauskytė-Andriulienė informavo, kad Klaipėdos miesto savivaldybės užsakymu yra parengta Klaipėdos miesto turizmo rinkodaros ir strategijos tarpinė ataskaita. Įsivertinta situacija, ką turime turizmo srityje, prioritetinės rinkos. Klaipėdoje lankosi daugiausia kurortiniai turistiniai. Siekiamybė yra skatinti sveikatinimo bei konferencijų turizmą. Turistų skaičius augo pastaruosius dvejus metus.

Išnagrinėtos tiek silpnybės, tiek stiprybės.

Prie silpnybių paminėtina, kad nepakanka vietinių turizmo maršrutų, nėra vientisos miesto pozicionavimo viešojoje erdvėje žinutės, trūksta vandens turizmo produktų.

Misija – tapti vienu iš pirmaujančių turistų traukos miestu Baltijos šalyse.

Kaip galimybė paminėtinas siekis su regiono savivaldybėmis kurti bendrus turizmo produktus, išnaudoti verslo galimybes/iniciatyvas, formuojant turistinius produktus.

Tikslai: miesto įvaizdžio gerinimas, naujų turistinių maršrutų pasiūlos didinimas.

Aras Mileška, Klaipėdos apskrities darbdavių asociacijos viceprezidentas, paklausė, koks yra šios strategijos įgyvendinimo stebėsenos rodiklis/iai.

Viktorija Jakubauskytė-Andriulienė pasakė, kad tai kasmet išmatuojamas turistų skaičius, siekiamybė, kad kasmet jis didėtų 5 procentiniais punktais, o laikotarpio pabaigoje 2020 m. -10 procentų.

Aro Mileškos nuomone, tokiais rodikliais ambicingas tikslas nebus pasiektas.

Algirdas Grublys paklausė, kiek ir kaip strategijos įgyvendinimas susijęs su piniginėmis lėšomis, ar priemonės planuojamos teikti dėl įtraukimo kaip finansuotinas biudžeto lėšomis kitiems metams, ar yra rengiamas veiksmų planas.

Viktorija Jakubauskytė-Andriulienė atsakė, kad veiksmų planas yra rengiamas. Kai kurios priemonės, tokios kai e.rinkodara, yra vykdomos, suplanuoti du ES lėšomis finansuojami projektai.

Algirdas Grublys paprašė veiksmų planą pristatyti Tarybos komitetui.

NUTARTA. 1. Tarptautinių ryšių, verslo plėtros ir turizmo skyriui pateikti tarpinę ataskaitą SVV tarybos nariams el. paštu.

2. Turizmo skatinimo priemonių planą pristatyti Tarybos komitetuose, siekiant numatyti priemones miesto strateginiame veiklos plane 2017 m.-2019 m. ir lėšas biudžete.

1. SVARSTYTA. Nekilnojamojo turto lengvatos verslo subjektams.

Mokesčių skyriaus vedėja Kristina Petraitienė informavo, kad parengus Klaipėdos miesto savivaldybės tarybos sprendimų projektus dėl nekilnojamojo turto lengvatų verslo subjektams, projektai 2016-02-23 el. paštu buvo pateikti smulkiojo ir vidutinio verslo tarybos nariams pastaboms pateikti.

Buvo gautas prašymas patikrinti nuostatas dėl privalomo sutarčių registravimo VĮ Registrų centre, įrodymų dėl veiklos vykdymo pateikimo tvarkos. Taip pat pasiūlyta papildyti veiklų sąrašą

(ekologiškų produktų prekyba bei gėlių prekyba, vaikų pramogų organizavimas), kurias vykdant suteikiama nekilnojamojo turto lengvata.

K. Petraitienė pasakė, kad verslo bendruomenės siūlymai išnagrinėti, į juos pagal galiojančius teisės aktus atsižvelgta. Naujuose lengvatų teikimo aprašuose suvienodintas lengvatos teikimo objektas, reglamentuota, kaip turi būti vykdomi veiklų patikrinimai, kokie yra privalomi pateikti dokumentai, papildomai įrašyta pramogų veikla.

Aras Mileška paklausė, ar tarybos sprendimo projektuose įvertintas lengvatų naujiems verslo subjektams, kurie pradės veiklą, įgyvendinant Integruotų teritorijų vietos veiklos strategiją, poreikis.

K. Petraitienė atsakė, kad aprašai, esant poreikiui ir racionalių siūlymų, gali būti atnaujinami.

NUTARTA. Informacija išklausyta.

1. SVARSTYTA. Darbo grupė fiksuotiems pajamų mokesčio dydžiams, kurie bus taikomi įsigyjant verslo liudijimus veiklai, vykdomai 2017 metais, nustatyti.

Aras Mileška pasakė, kad darbo grupės sudarymo iniciatorius Donatas Botyrius neatvyko.

1. Grublys pasiūlė klausimo nesvarstyti.

A. Čėsnienė paaiškino, kad prašymas pateikti savo kandidatūras į darbo grupę SVV tarybos nariams buvo išsiųstas 2016-02-24. Savo kandidatūrą pateikė Andromeda Grauslienė, kuri yra aktyvių Klaipėdos verslininkų asociacijos prezidentė.

K. Petraitienė informavo, kad darbo grupė sudaroma, siekiant kartu su verslo bendruomenės atstovais parengti Klaipėdos miesto savivaldybės tarybos sprendimą dėl fiksuotų pajamų mokesčio dydžių, kurie bus taikomi įsigyjant verslo liudijimus veiklai, vykdomai 2017 metais, nustatyti.

Darbo grupė pradės darbą, Klaipėdos savivaldybės administracijos direktoriui įsakymu patvirtinus sudėtį. Planuojama, kad bus organizuoti du darbo grupės posėdžiai. Pasiūlė ir kitiems SVV tarybos nariams, esant galimybei, dirbti šiuo klausimu.

NUTARTA. Tarptautinių ryšių, verslo plėtros ir turizmo skyrius pakartotinai el. paštu paprašo SVV narių siūlyti savo kandidatūras į darbo grupę, nurodo terminą siūlymams pateikti - iki kovo 25 d.

Posėdžio pirmininkas Aras Mileška

Posėdžio sekretorė Airida Čėsnienė